Sirenia (skupina)

Sirenia je názov nórskej hudobnej skupiny hrajúcej gotický metal. Skupina bola založená v roku 2001 a je aktívna dodnes. Najznámejšimi piesňami su The Path To Decay a
The Other Side.

História skupiny 
Sirenia bola založená bývalým spevákom, gitaristom a autorom textov piesní inej úspešnej nórskej gotickej metalovej skupiny, Tristanie, Mortenom Velandom, ktorý svoj odchod z nej odôvodnil „hudobnými a ľudskými rozdielmi“. Jeho vplyv je v hudbe Sirenie citeľný najmä v jej začiatkoch – prvé nahrávky tejto skupiny sa svojím štýlom podobali starším dielam Tristanie, za ktorých vznikom stál práve Veland.

Na poste ženských vokalistiek Sirenie sa vystriedali už tri speváčky. Prvú z nich, Fabienne Gondamin, ktorá sa podieľala na prvom albume Sirenie nazvanom At Sixes and Sevens, našla skupina na konkurzoch. Tento album, ktorý bol vydaný roku 2002, bol o dva roky neskôr nasledovaný ďalším, tentokrát s Henriette Bordvik na poste speváčky. Volal sa An Elixir for Existence. S tou istou vokalistkou bolo nahraté aj EP Sirenian Shores v tom istom roku.

Dosiaľ najväčšia zmena v hudbe skupiny nastala po nahradení Henriette Bordvik dánskou speváčkou Monikou Pedersen, ktorá bola súčasťou skupiny až do roku 2007. Po jej príchode začala skupina klásť väčší dôraz práve na ženské vokály a taktiež uzavrela zmluvu s nahrávacou spoločnosťou Nuclear Blast Records.

Ďalšou nahrávkou Sirenie bol album Nine Destinies and a Downfall vydaný v roku 2007. V tom istom roku zo skupiny odišla speváčka Monika Pedersen. Oficiálne stanoviská speváčky aj kapely hovoria o iných predstavách o pokračovaní Sirenie.

9. apríla 2008 sa k skupine pridala nová speváčka, Španielka Pilar Giménez García, známa pod umeleckým menom Ailyn. Prvý album, na ktorom sa podieľala, nazvaný The 13th Floor, bol dokončený v septembri 2008 a vydaný 23. januára nasledujúceho roku.

Zostava 
 Morten Veland – spev, gitara; príležitostne basgitara, klávesy a bicie
 Ailyn – ženské vokály
 Jonathan A. Perez – bicie a perkusie
 Björn Landa – gitara

Bývalí členovia 
 Hans Henrik Varland – klávesy
 Henriette Bordvik – ženské vokály
 Kristian Gundersen – čisté vokály, gitara
 Monika Pedersen – ženské vokály

Dočasní a hosťujúci členovia 
 Fabienne Gondamin – ženské vokály (na At Sixes And Sevens)
 Pete Johansen – husle (na At Sixes And Sevens)
 Jan Kenneth Barkved – čisté vokály (na At Sixes And Sevens)
 Anne Verdot – husle (na An Elixir For Existence)
 Roland Navratil – bicie (pre živé vystúpenia)

Zbor 
 Sandrine Gouttebel (na An Elixir For Existence)
 Emmanuele Zoldan (na An Elixir For Existence)
 Emilie Lesbros (na An Elixir For Existence)
 Damien Surian (na An Elixir For Existence)
 Mathieu Landry (na An Elixir For Existence)

Diskografia

Albumy 
 At Sixes and Sevens (2002)
 An Elixir for Existence (2004)
 Nine Destinies and a Downfall (2007)
 The 13th Floor (2009)
 The Enigma Of Life (2011)
 Perils Of The Deep Blue (2013)
 The Seventh Life Path (2015)

Single 
 „My Mind's Eye“ (2007)
 „The Path to Decay“ (2008)
 „The End Of It All“ (2011)

EP 
 Sirenian Shores (2004)

Kompilácie 
 Passenger Sampler (2006; CD obsahovalo jednu pieseň od Sirenie)

Externé odkazy 
Oficiálna stránka skupiny

Nórske heavymetalové hudobné skupiny
Gotickometalové hudobné skupiny
Hudobné skupiny z 2001